Selle paavsti bulla põhjal võime arvata, et kreeka-katoliku usk soome hõimude keskel sel ajal veel laialt ei olnud maad võtnud. Ristiusk kreeka-katoliku usu näol püsis linnus, kaubakeskkohtades, maa oli veel hiieusus, nagu Eestiski. Saksa ordu sissetung ähvardas siis hiieusulisi kui ka kreeka-katoliku usu kirikut,  mille peamine toetuspunkt sel ajal oli Nogard; kuid ta ähvardas ka kogu soome hõimkonda, kes siin nende usuvormide peakandjateks.